סטיב קוגן

סטיבן ג'ון "סטיב" קוגן (באנגלית: Stephen John "Steve" Coogan; נולד ב-14 באוקטובר 1965) הוא שחקן, קומיקאי, תסריטאי ומפיק אנגלי. קוגן ידוע בעיקר בזכות גילום הדמות הקומית אלן פרטרידג' בסדרות טלוויזיה, תוכניות רדיו וסרטים שונים. למרות שקוגן פרץ להכרת הציבור בתחילת הקריירה בזכות התפקידים הקומיים אותם הוא גילם, הוא נודע לימים גם כשחקן אופי בתפקידים ראשיים בסרטי דרמה. במהלך הקריירה שלו קוגן קיבל ארבעה פרסי באפט"א והיה מועמד לפרס האוסקר ופרס גלובוס הזהב. קוגן ייסד גם את חברת ההפקות Baby Cow Productions אשר הייתה אחראית לאורך השנים למספר רב של הפקות בטלוויזיה ובקולנוע. קוגן נולד ב-1965 בעיירה מידלטון שבמחוז לנקשייר, אנגליה. הוריו הם קת'לין ואנתוני קוגן. הוא גדל באלקרינגטון שבמחוז מנצ'סטר רבתי והתחנך כנוצרי קתולי. קוגן גילה יכולות חיקוי מרשימות כבר בגיל צעיר ושאף ללמוד בבית ספר לדרמה, לאחר שכשל בבחינות הקבלה לבתי הספר הנחשבים בלונדון נרשם קוגן ללימודי משחק בבית הספר לדרמה "בית הספר מנצ'סטר לתיאטרון". קוגן החל את קריירת המשחק הקומית שלו כמנחה בתוכניות רדיו והתגלה בדמותו של המנחה אלן פרטרידג' המזוהה עמו ובזכות דיבוב בסדרה הסאטירית "Spitting Image". בתוכנית עבד קוגן עם הקומיקאי ג'ון תומאסון איתו יצר ביחד את תוכנית המערכונים "The Dead Good Show" בעבורה זכה קוגן לשבחים. במהלך שנות ה-90 הרבה לשחק בדמותו של אלן פטרידג' בסדרות הקומיות "I'm Alan Partridge" ו" Knowing Me Knowing You with Alan Partridge" ששודרו ברשת BBC. כישרונו הקומי זימן לקוגן גם הצעות לתפקידי קולנוע באותן שנים, מתוכן בחר לשחק בעיבוד הקולנועי של הקומיקאי והשחקן טרי ג'ונס לספר הילדים "הרוח בערבי הנחל" ובפנטזיה של פרנק אוז "מפתח הקסמים". בשנת 2001 קוגן כתב ושיחק בתפקיד הראשי בקומדיה "שוטר על תנאי", על כתיבת התסריט ביחד עם הנרי נורמל הועמד לפרס באפט"א. קוגן זכה לפרוץ באופן רשמי בבריטניה בשנת 2002 בזכות הופעה בדרמה הקומית של הבמאי מייקל וינטרבוטום "אנשי המסיבות" בתור העיתונאי טוני וילסון המתעד את סצינות המוזיקה בעיר מנצ'סטר של שנות ה-70. תפקידו המרשים בסרט זימן לקוגן הזדמנויות הוליוודיות, בין היתר: תפקיד ראשי בהפקת הענק של וולט דיסני "מסביב לעולם בשמונים יום" בה שיחק קוגן בתור הממציא פיליאס פוג, תפקיד משני בפנטזיה "הקסם של אלה" והשתתפות בסרטו של ג'ים ג'אמרוש "קפה וסיגריות". ב-2005 שיחק בעיבוד הקולנועי "A Cock and Bull Story" לרומן "טריסטרם שנדי" ובדרמה הקומית האמריקאית "סופים טובים" בתפקיד משני שזכה להערכה. ב-2006 הופיע קוגן בדרמה התקופתית של סופיה קופולה "מארי אנטואנט" בתפקיד הדיפלומט האוסטרי פלורימונד קלוד והשתתף בקומדיה של שון לוי "לילה מוטרף במוזיאון" בתפקיד הקיסר הרומאי אוקטביוס, אותו גילם גם בסרט ההמשך "לילה מוטרף במוזיאון 2 - הקרב על סימת'וניאן", וגם בסרט השלישי בסדרה לילה מוטרף במוזיאון 3: סוד הקבר. ב-2008 שיחק קוגן בקומדיות "המלט 2" בתור המורה לדרמה דנה מרשצ'ז ו"רעם טרופי" של בן סטילר בתור דמיאן קוקבורן הבמאי הבריטי של סרט המלחמה. בשנת 2009 שיחקה בדרמה הקומית "מה שעולה למעלה" בכיכובה של הילרי דאף. בשנת 2010 שיחק קוגן בסרט ההרפתקאות של כריס קולומבוס "פרסי ג'קסון וגנב הברק" בתפקיד האל האדס ובקומדיות: "המסע" ו"החבר'ה האחרים" בתור הפושע המולטי מיליונר דייוויד הרשן. ב-2012 שיחק קוגן בדרמה הקומית "רובי ספרקס" בתפקיד הסופר הבריטי לנגדון ת'רפ ובדרמה "בעיניים של מייזי". בשנת 2013 זכה קוגן לחשיפה עולמית ותקשורתית על עבודתו בדרמה של סטיבן פרירס "פילומנה". קוגן הפיק, כתב את תסריט הסרט וכיכב בו בתפקיד הראשי בתור העיתונאי מרטין סיקסמית' לצידה של ג'ודי דנץ'. קוגן זכה על התסריט שכתב ביחד ג'ף פופ בפרס באפט"א לתסריט המעובד הטוב ביותר. הוא היה מועמד גם לשני פרסי אוסקר על התסריט ועל הסרט הטוב ביותר לשנת 2013, אך לא-זכה באף אחד משינ המועמודיות. בשנה זו חזר קוגן גם לגלם את דמותו של המנחה אלן פרטרידג' בקומדיה "Alan Partridge: Alpha Papa" ודיבב בסרט האנימציה "גנוב על המיניונים" את דמותו של סיילס ראמסבוטום. לקוגן ילדה אחת מזוגיות שניהל עם עורכת הדין אנה קול בשנים 1992–1996. הוא נישא בשנת 2005 לקרוליין היקמן, אך הם התגרשו בשנת 2008. במהלך שנותיו כשחקן נאבק קוגן בהצלחה באלכוהוליזם ממנו סבל בחייו האישיים. מפתח הקסמים (1995) הרוח בערבי הנחל (1996) שוטר על תנאי (2001) אנשי המסיבות (2001) קפה וסיגריות (2003) מסביב לעולם בשמונים יום (2004) הקסם של אלה (2004) טריסטרם שנדי (2005) סיפורים קצרים על אהבה (2005) האליבי (2006) לילה מוטרף במוזיאון (2006) מארי אנטואנט (2006) שוטרים לוהטים (2007) למצוא את אמנדה (2008) רעם טרופי (2008) המלט 2 (2008) לילה מוטרף במוזיאון 2 (2009) בסוד העניינים (2009) מה שעולה למעלה (2009) החבר'ה האחרים (2010) פרסי ג'קסון וגנב הברק (2010) המסע (2010) מרמדיוק (2010) אחינו האידיוט (2011) בעיניים של מייזי (2012) רובי ספרקס (2012) מבטה של אהבה (2013) גנוב על המיניונים (2013) פילומנה (2013) לילה מוטרף במוזיאון 3: סוד הקבר (2014) המיניונים (2015, דיבוב) רועים וקצבים (2016) יוצא מן הכלל (2016) החיים הסודיים של חיות המחמד (2016, דיבוב) גנוב על העולם (2017, דיבוב) ארוחת הערב (2017) בית אידיאלי (2018) אין לך תחליף (2018) השמן והרזה (2019) הפרופסור והמשוגע (2019) מצוץ מהאצבע (2019) Greed‏ (2019) גנוב על החיים (2024) - דיבוב רגעים קטנים של אושר (2015) סט זוגי ‏(2022) - גם תסריטאי מדיה וקבצים בנושא סטיב קוגן בוויקישיתוף סטיב קוגן, ברשת החברתית אקס (טוויטר) סטיב קוגן, במסד הנתונים הקולנועיים IMDb (באנגלית) סטיב קוגן, באתר "אידיבי", מאגר הידע העברי לקולנוע ישראלי ועולמי סטיב קוגן, באתר AllMovie (באנגלית) סטיב קוגן, באתר Rotten Tomatoes (באנגלית) סטיב קוגן, באתר Box Office Mojo (באנגלית) סטיב קוגן, במסד הנתונים הקולנועיים KinoPoisk (ברוסית) סטיב קוגן, באתר ספוטיפיי סטיב קוגן, באתר Last.fm (באנגלית) סטיב קוגן, באתר AllMusic (באנגלית) סטיב קוגן, באתר MusicBrainz (באנגלית) סטיב קוגן, באתר Discogs (באנגלית) סטיב קוגן, באתר Songkick (באנגלית) אמיר קמינר, סטיב קוגן: "התקווה מנצחת את הציניות", באתר ynet, 20 במרץ 2014 BAFTA Television 2024: The Winners and Nominations, www.bafta.org, ‏2024-03-15 (באנגלית)